CELEX: 32019D0832
Language: fi
Date: 2019-05-22 00:00:00
Title: Neuvoston päätös (YUTP) 2019/832, annettu 22 päivänä toukokuuta 2019, Euroopan unionin YTPP-operaatiosta Nigerissä (EUCAP Sahel Niger) annetun päätöksen 2012/392/YUTP muuttamisesta

23.5.2019   
               
               
                  FI
               
               
                  Euroopan unionin virallinen lehti
               
               
                  L 137/64
               
            
         NEUVOSTON PÄÄTÖS (YUTP) 2019/832,
         annettu 22 päivänä toukokuuta 2019,
         Euroopan unionin YTPP-operaatiosta Nigerissä (EUCAP Sahel Niger) annetun päätöksen 2012/392/YUTP muuttamisesta
         EUROOPAN UNIONIN NEUVOSTO, joka
         ottaa huomioon Euroopan unionista tehdyn sopimuksen ja erityisesti sen 42 artiklan 4 kohdan ja 43 artiklan 2 kohdan,
         ottaa huomioon unionin ulkoasioiden ja turvallisuuspolitiikan korkean edustajan ehdotuksen,
         sekä katsoo seuraavaa:
         
                     (1)
                  
                  
                     Neuvosto hyväksyi 16 päivänä heinäkuuta 2012 päätöksen 2012/392/YUTP (1), jolla perustettiin Euroopan unionin YTPP-operaatio Nigeriin tukemaan Nigerin turvallisuusalan toimijoiden terrorismin ja järjestäytyneen rikollisuuden torjuntaan liittyvien valmiuksien rakentamista (EUCAP Sahel Niger).
                  
               
                     (2)
                  
                  
                     Neuvosto hyväksyi 18 päivänä syyskuuta 2018 päätöksen (YUTP) 2018/1247 (2), jolla jatkettiin EUCAP Sahel Niger -operaation voimassaoloa ja vahvistettiin sitä koskeva rahoitusohje 30 päivään syyskuuta 2020 saakka.
                  
               
                     (3)
                  
                  
                     Neuvosto korosti 25 päivänä kesäkuuta 2018 Sahelista/Malista antamissaan päätelmissä, että YTPP-toiminta on tärkeä saada alueellistettua Sahelin alueella, jotta voidaan vahvistaa tarpeen mukaan siviili- ja sotilastukea rajatylittävissä yhteistyössä ja alueellisen – erityisesti G5 Sahel -ryhmän alueen – yhteistyön rakenteissa sekä vahvistaa G5 -maiden valmiuksia ja omavastuullisuutta alueen turvallisuushaasteisiin vastaamisessa.
                  
               
                     (4)
                  
                  
                     Mauritanian islamilaisen tasavallan ulkoministeri ilmaisi 15 päivänä helmikuuta 2019 tyytyväisyytensä suunniteltuun EUCAP Sahel Niger -operaation toimintavalmiuteen saattamiseen G5 Sahel -ryhmän ja Mauritanian kansallisten voimavarojen tueksi.
                  
               
                     (5)
                  
                  
                     Neuvosto hyväksyi 18 päivänä helmikuuta 2019 yhteisen siviili- ja sotilasoperaation toiminta-ajatuksen YTPP-toiminnan alueellistamisesta Sahelissa.
                  
               
                     (6)
                  
                  
                     Neuvoston päätös 2012/392/YUTP olisi sen vuoksi muutettava vastaavasti.
                  
               
                     (7)
                  
                  
                     EUCAP Sahel Niger toteutetaan tilanteessa, joka saattaa huonontua ja joka voi haitata Euroopan unionista tehdyn sopimuksen 21 artiklassa esitettyjen unionin ulkoisen toiminnan tavoitteiden saavuttamista,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Muutetaan päätös 2012/392/YUTP seuraavasti:
            
                        1)
                     
                     
                        Lisätään 3 artiklaan kohdat seuraavasti:
                        
                           ”3 a.   Lisäksi EUCAP Sahel Niger edistää YTPP-toimien alueellistamista Sahelin alueella edistämällä G5 Sahel -maiden sisäisen turvallisuuden joukkojen yhteistoimintakyvyn ja koordinoinnin tehostamista sekä tukemalla rajatylittävää yhteistyötä sekä alueellisia yhteistyörakenteita ja edistämällä G5 Sahel -maiden kansallisten voimavarojen parantamista, sanotun kuitenkaan vaikuttamatta sen perustoimeksiantoon Nigerissä. EUCAP Sahel Niger voi tarvittaessa suorittaa näitä toimintoja G5 Sahel -maissa YTPP-toiminnan alueellistamista Sahelissa koskevan yhteisen siviili- ja sotilasoperaation toiminta-ajatuksen mukaisesti. Tätä tarkoitusta varten EUCAP Sahel Niger tarjoaa välittäjänä toimivan EUCAP Sahel Mali -operaation yhteyteen perustetun alueellisen neuvoa-antavan koordinointiyksikön tuella koulutusta, neuvoja ja muuta erityistukea G5 Sahel -maille käytettävissä olevin keinoin ja voimavaroin jonkin asianomaisen maan pyynnöstä ja turvallisuustilanteen huomioon ottaen. Ennen kuin uusi toiminta käynnistetään uudessa G5 Sahel -maassa, asiasta on ilmoitettava poliittisten ja turvallisuusasioiden komitealle.”
                        
                     
                  
                        2)
                     
                     
                        Lisätään 13 artiklan 1 kohtaan alakohta seuraavasti:
                        ”EUCAP Sahel Nigeriin liittyviin menoihin tarkoitettu rahoitusohje 1 päivänä lokakuuta 2018 alkavalle ja 30 päivänä syyskuuta 2020 päättyvälle kaudelle on 63 400 000,00 euroa.”
                     
                  
         
            2 artikla
            Tämä päätös tulee voimaan päivänä, jona se hyväksytään.
         
         
            Tehty Brysselissä 22 päivänä toukokuuta 2019.
            
               
                  Neuvoston puolesta
               
               
                  Puheenjohtaja
               
               C. B. MATEI
            
         
         
            (1)  Neuvoston päätös 2012/392/YUTP, annettu 16 päivänä heinäkuuta 2012, Euroopan unionin YTPP-operaatiosta Nigerissä (EUCAP Sahel Niger) (EUVL L 187, 17.7.2012, s. 48).
         
            (2)  Neuvoston päätös (YUTP) 2018/1247, annettu 18 päivänä syyskuuta 2018, Euroopan unionin YTPP-operaatiosta Nigerissä (EUCAP Sahel Niger) annetun päätöksen 2012/392/YUTP muuttamisesta (EUVL L 235, 19.9.2018, s. 7).